Rīgā, Datums skatāms laika zīmogā. Nr. 1-2/2

**Par Vides aizsardzības un reģionālās attīstības ministrijas Ētikas komisijas izveidi un nolikuma apstiprināšanu**

Pamatojoties uz Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 11.8. apakšpunktu un 16.punktu:

1. Apstiprināt Vides aizsardzības un reģionālās attīstības ministrijas Ētikas komisiju šādā sastāvā:

1.1. Komisijas priekšsēdētājs:

**Elita Turka**, valsts sekretāra vietniece administratīvajos jautājumos;

1.2. Komisijas priekšsēdētāja vietnieks:

**Madars Laurs**, Juridiskā departamenta direktors;

1.3. Komisijas locekļi:

1.3.1. **Māris Klismets**, Koordinācijas departamenta direktors;

1.3.2. **Valdis Puriņš**, Koordinācijas departamenta Stratēģijas un ilgtspējīgas attīstības nodaļas vadītājs;

1.3.3. **Jolanta Rauga**, Personāla nodaļas vadītāja.

2. Apstiprināt Ētikas komisijas nolikumu (pielikumā).

3. Atzīt par spēku zaudējušu Vides aizsardzības un reģionālās attīstības ministrijas 2011. gada 15. jūnija rīkojumu Nr. 294 “Par Vides aizsardzības un reģionālās attīstības ministrijas Ētikas komisijas izveidi un Ētikas kodeksu”.

Valsts sekretārs E.Balševics

Puriņš 67026434

Valdis.Purins@varam.gov.lv

Izsūtīt: lietā, valsts sekretāra vietniekiem, visiem departamentiem

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

**Ētikas komisijas nolikums**

**I. Vispārīgais jautājums**

1. Ētikas komisija (turpmāk – Komisija) ir Vides aizsardzības un reģionālās attīstības ministrijas (turpmāk - ministrija) koleģiāla lēmējinstitūcija, kuras uzdevums ir objektīvi un vispusīgi izvērtēt ministrijas Ētikas kodeksā ietverto normu ievērošanu.

**II. Komisijas uzdevumi un tiesības**

2. Komisijai ir šādi uzdevumi:

2.1. izskatīt ministrijas ierēdņu un darbinieku (turpmāk – nodarbinātie), kā arī privātpersonu sūdzības un iesniegumus par ministrijas nodarbināto pieļautajiem ētikas un uzvedības normu pārkāpumiem;

2.2. izvērtēt ministrijas nodarbināto ētikas un uzvedības normu pārkāpumus un sniegt valsts sekretāram rekomendācijas darbinieku uzvedības uzlabošanai;

2.3. analizēt citu valsts un pašvaldību iestāžu, kā arī ārvalstu iestāžu pieredzi ētikas normu pārkāpumu izskatīšanā un novēršanā;

2.4. konsultēt ministrijas amatpersonas par ētikas jautājumiem un sniegt ieteikumus, kā nepieļaut neētisku rīcību.

3.Komisijai ir šādas tiesības:

3.1. savas kompetences ietvaros pieprasīt no ministrijas nodarbinātajiem informāciju, kas nepieciešama Komisijas uzdevumu izpildes nodrošināšanai;

3.2.uzaicināt uz Komisijas sēdēm ētikas normu pārkāpumu lietā iesaistītās personas paskaidrojumu sniegšanai;

3.3.ja nepieciešams, pieaicināt lietpratējus un lūgt viņiem sniegt atzinumus.

**III. Komisijas darba organizācija**

4. Komisija darbojas pastāvīgi.

5. Komisijas sēdes vada priekšsēdētājs, viņa prombūtnē – Komisijas priekšsēdētāja vietnieks vai viens no locekļiem. Priekšsēdētājs nepieciešamības gadījumā sasauc sēdes un nosaka darba kārtību.

6. Komisija ir tiesīga pieņemt lēmumus, ja sēdē piedalās ne mazāk kā trīs tās locekļi. Komisija pieņem lēmumus atklāti balsojot.

7. Lēmums atzīstams par pieņemtu, ja par to ir nobalsojusi vairāk kā puse no klātesošajiem locekļiem. Vienāda balsu skaita gadījumā izšķirošā ir sēdes vadītāja balss.

8.Komisijas lēmumiem ir rekomendējošs raksturs.

9. Komisijas sēdes tiek protokolētas. Protokolus paraksta visi Komisijas locekļi, kas piedalījās sēdē.

10. Komisija ir neatkarīga savā darbā un neviens nav tiesīgs iejaukties vai ietekmēt Komisijas darbu.

11. Ja kāds no Komisijas locekļiem pārtrauc civildienesta vai darba attiecības ar ministriju vai citu iemeslu dēļ ilgstoši nespēj turpināt darbu Komisijā, tad viņa vietā par Komisijas locekli nosaka citu ministrijas nodarbināto.

**IV. Ētikas pārkāpumu izskatīšana**

12. Mēneša laikā no sūdzības saņemšanas dienas Komisija objektīvi, izvērtējot visus apstākļus un personas rīcības motīvus, konstatē konkrētās rīcības ietekmi uz ministrijas darbu un nodarbinātā rīcības atbilstību Ētikas kodeksa normām un iesniedz lēmumu valsts sekretāram.

13. Ētikas pamatprincipu neievērošanu Komisija var uzskatīt par nodarbinātā necienīgu vai nepiedienīgu uzvedību, un tā savā lēmumā var ieteikt ierosināt disciplinārlietu par attiecīgā nodarbinātā rīcību.

14. Komisijas lēmums tiek publicēts ministrijas tīmekļvietnē, neiekļaujot datus, kas ļauj identificēt fiziskās personas.

Valsts sekretārs E. Balševics

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU